
Z A P I S N I K
4. sjednice Vijeća Mjesnog odbora „Marin Držić“
održane u ponedjeljak, 20. rujna 2021., 
u prostorijama MO Marin Držić, Kruge 9, Zagreb,
s početkom u 18:00 sati

NAZOČNI ČLANOVI VIJEĆA: Domagoj Brekalo, Andrej Kajganić, Ivan Marić, Žana Počuča, Zorislav Šubarić, Edo Tanković.

NENAZOČNI ČLANOVI VIJEĆA: Zlatko Ribarić.

OSTALI NAZOČNI: Željko Belinić.

Predsjedava: Andrej Kajganić, predsjednik Vijeća Mjesnog odbora „Marin Držić“

Zapisnik vodi: Žana Počuča, članica Vijeća Mjesnog odbora „Marin Držić“


	Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 4. sjednicu Vijeća Mjesnog odbora „Marin Držić“ i poziva članove Vijeća da prihvate zapisnik 3. sjednice Vijeća održane 13. kolovoza 2021.

Vijeće bez rasprave, jednoglasno, prihvaća tekst Zapisnika 3. sjednice Vijeća.

[bookmark: _Hlk83072750]Predsjednik predlaže nadopunu dnevnog reda jednom točkom: Davanje mišljenja o Prijedlogu Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.
	
Na prijedlog predsjednika Vijeće jednoglasno utvrđuje


D N E V N I   R E D

1. Prijedlog zaključka o Nacrtu prijedloga Odluke o izmjenama i dopunama Odluke nerazvrstanim cestama
2. Prijedlog Zaključka o izradi projektne dokumentacije za uređenje dječjeg igrališta, parka za građane i uličnog javnog parkirališta na k.č. 1962 k.o. Trnje i k.č. 1767 k.o. Trnje
3. Prijedlog zaključka o provođenju imovinsko pravne analize i postupka usklađenja zemljišne knjige i katastra na k.č. 1900 k.o. Trnje u svrhu uređenja predmetne površine u javno parkiralište
4. Prijedlog Zaključka o izradi izmjena i dopuna prometnog elaborata izrađenog od strane tvrtke Elipsa-SZ d.o.o. u svezi uređenje parkirališta na k.č. 1900 k.o. Trnje (neuređeno parkiralište na sjevernoj strani križanja ulice Palić i Pile I.)
5. Prijedlog Zaključka o postavljanju prometnog ogledala na križanju ulica Pile I. i Cvjete Zuzorić u smjeru skretanja prema Nalješkovićevoj ulici
6. Prijedlog Zaključka o postavljanju prometnog ogledala na križanju ulica Palić i Palić mali u smjeru istoka
7. Prijedlog Zaključka o uklanjanju oštećenog uspornika i postavljanju novog modernijeg uspornika-UZDIGNUTA PLOHA na adresi Nalješkovićeva k.br. 4, ispred osnovne škole Marina Držića
8. [bookmark: _Hlk83201480]Prijedlog zaključka o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
9. Pitanja, prijedlozi, razno



Ad 1. 	Prijedlog zaključka o Nacrtu prijedloga Odluke o izmjenama i dopunama Odluke nerazvrstanim cestama

Članovi Vijeća primili su pisani materijal uz poziv. 

[bookmark: _Hlk81315375]Predsjednik informira nazočne o predmetu rasprave i odlučivanja. Predloženom odlukom uređuje se postupak davanja u zakup dijela nerazvrstane ceste izravnom pogodbom pravnoj osobi u vlasništvu ili pretežitom vlasništvu Grada Zagreba odnosno Republike Hrvatske za postavljanje i održavanje punionica elektromotornih vozila. Od Vijeća Mjesnog odbora traži se mišljenje na Nacrt prijedloga Odluke. 
Predsjednik otvara raspravu. Nazočni nemaju dodatnih komentara na izneseno te predsjednik poziva na glasanje o ovoj točki i donošenje zaključka. 

	Vijeće jednoglasno donosi

ZAKLJUČAK
o Nacrtu prijedloga Odluke o izmjenama i dopunama Odluke nerazvrstanim cestama

Tekst zaključka se prilaže ovom zapisniku i njegov je sastavni dio.



Ad 2. 	Prijedlog Zaključka o izradi projektne dokumentacije za uređenje dječjeg igrališta, parka za građane i uličnog javnog parkirališta na k.č. 1962 k.o. Trnje 

Članovi Vijeća primili su pisani materijal uz poziv i na sjednici.

Predsjednik informira nazočne o predmetu rasprave i odlučivanja te predaje riječ Domagoju Brekalu koji detaljnije obrazlaže prijedlog. Izlaže problematiku stanja na česticama na kojima se predložilo uređenje. S obzirom da velik dio čestice k.č. 1767 nalazi na trasi produljene Strojarske ulice predlaže se da se trenutno o njemu ne raspravlja, već da se za sada razmotri samo uređenje k.č. 1962. Sukladno važećem UPU Njivice, za ovu zelenu površinu predviđeno je uređenje dječjeg igrališta i nalazi se u gradskom vlasništvu. 

	Predsjednik otvara raspravu. U raspravi sudjeluju Domagoj Brekalo, Andrej Kajganić, Ivan Marić, Žana Počuča, Zorislav Šubarić, Edo Tanković. 

Predsjednik poziva nazočne da glasaju o prijedlogu zaključka.

Vijeće jednoglasno donosi
ZAKLJUČAK
o izradi projektne dokumentacije za uređenje dječjeg igrališta, parka za građane i uličnog javnog parkirališta na k.č. 1962 k.o. Trnje

[bookmark: _Hlk83077286]Tekst zaključka se prilaže ovom zapisniku i njegov je sastavni dio.



Ad 3. 	Prijedlog zaključka o provođenju imovinsko pravne analize i postupka usklađenja zemljišne knjige i katastra na k.č. 1900 k.o. Trnje u svrhu uređenja predmetne površine u javno parkiralište

Članovi Vijeća primili su pisani materijal uz poziv i na sjednici.

Predsjednik informira nazočne o predmetu rasprave i odlučivanja te predaje riječ Domagoju Brekalu koji detaljnije obrazlaže prijedlog vezan uz uređenje parkirališta. Napravljen je uvid u katastar i utvrđeno da je većinom vlasnik Grad Zagreb, osim dvije zemljišnoknjižne čestice koje su u vlasništvu Republike Hrvatske. Stoga je prije uređenja ove površine potrebno urediti imovinsko-pravne odnose, na način da Grad Zagreb od Republike Hrvatske zatraži prijenos vlasništva darovnim ugovorom. 

Predsjednik otvara raspravu. U raspravi sudjeluju Domagoj Brekalo i Zorislav Šubarić. 
Predsjednik poziva nazočne da glasaju o prijedlogu zaključka kojim se traži imovinsko pravna analiza i usklađenje zemljišne knjige i katastra. 

Vijeće jednoglasno donosi

ZAKLJUČAK
o provođenju imovinsko pravne analize i postupka usklađenja zemljišne knjige i katastra na k.č. 1900 k.o. Trnje u svrhu uređenja predmetne površine u javno parkiralište

Tekst zaključka se prilaže ovom zapisniku i njegov je sastavni dio.



Ad 4. 	Prijedlog Zaključka o izradi izmjena i dopuna prometnog elaborata izrađenog od strane tvrtke Elipsa-SZ d.o.o. u svezi uređenje parkirališta na k.č. 1900 k.o. Trnje (neuređeno parkiralište na sjevernoj strani križanja ulice Palić i Pile I.)

Članovi Vijeća primili su pisani materijal uz poziv i na sjednici.
Predsjednik informira nazočne o predmetu rasprave i odlučivanja te predaje riječ Domagoju Brekalu koji detaljnije obrazlaže prijedlog. Pribavljen je elaborat za uređenje parkirališta te je zaključeno da isti nije zadovoljavajući, ne predviđa zelene površine, već samo ravnu parkirnu plohu i nema odgovarajući i siguran prolaz za pješake. Stoga se predlaže da se pristupi doradi elaborata na način da zadovolji najveći mogući broj želja stanovnika mjesnog odbora, svih korisnika ŠRC-a i posjetitelja kvarta te da uključi zelenilo, prolaz za pješake i parkirna mjesta za bicikle i motocikle. 

Predsjednik otvara raspravu u kojoj sudjeluju: Domagoj Brekalo, Andrej Kajganić, Ivan Marić, Žana Počuča, Zorislav Šubarić, Edo Tanković
 
Predsjednik poziva nazočne da glasaju o prijedlogu zaključka.

Vijeće jednoglasno donosi

ZAKLJUČAK
o izradi izmjena i dopuna Prometnog elaborata izrađenog od strane tvrtke Elipsa-SZ d.o.o. u svezi uređenje parkirališta na k.č. 1900 k.o. Trnje (neuređeno parkiralište na sjevernoj strani križanja ulice Palić i Pile I.)

Tekst zaključka se prilaže ovom zapisniku i njegov je sastavni dio.



Ad 5.	Prijedlog Zaključka o postavljanju prometnog ogledala na križanju ulica Pile I. i Cvjete Zuzorić u smjeru skretanja prema Nalješkovićevoj ulici

Članovi Vijeća primili su pisani materijal uz poziv. 

Predsjednik informira nazočne o predmetu rasprave i otvara raspravu. Nazočni nemaju dodatnih komentara na izneseno te predsjednik poziva na glasanje o ovoj točki i donošenje zaključka. 
ZAKLJUČAK
o postavljanju prometnog ogledala na križanju ulica Pile I. i Cvjete Zuzorić u smjeru skretanja prema Nalješkovićevoj ulici

Tekst zaključka se prilaže ovom zapisniku i njegov je sastavni dio.



Ad 6.	Prijedlog Zaključka o postavljanju prometnog ogledala na križanju ulica Palić i Palić mali u smjeru istoka

Članovi Vijeća primili su pisani materijal uz poziv. 

Predsjednik informira nazočne o predmetu rasprave i otvara raspravu. Nazočni nemaju dodatnih komentara na izneseno te predsjednik poziva na glasanje o ovoj točki i donošenje zaključka. 

ZAKLJUČAK
o postavljanju prometnog ogledala na križanju ulica Palić i Palić mali u smjeru istoka

Tekst zaključka se prilaže ovom zapisniku i njegov je sastavni dio.



Ad 7.	Prijedlog Zaključka o uklanjanju oštećenog uspornika i postavljanju novog modernijeg uspornika-UZDIGNUTA PLOHA na adresi Nalješkovićeva k.br. 4, ispred osnovne škole Marina Držića

Članovi Vijeća primili su pisani materijal uz poziv. 

Predsjednik informira nazočne o predmetu rasprave – prilikom izvođenja radova uklonjen je dio jednog uspornika te zatrpan šljunkom koji se raznosi po cesti. Situacija je potencijalno opasna za djecu koja pohađaju OŠ Marina Držića i za ostale sudionike prometa. Predlaže se potpuno ukloniti stare uspornike i umjesto njih postaviti novi moderniji uspornik – UZDIGNUTA PLOHA. Također, informira o zahtjevu za traženje mišljenja Gradskog ureda za prostorno uređenje, izgradnju grada, graditeljstvo, komunalne poslove i promet o potrebi postavljanja stupića na lokaciju Nalješkovićeva 45 (pješački prijelaz preko puta osnovne škole Marin Držić).

Predsjednik otvara raspravu u kojoj sudjeluju: Domagoj Brekalo, Andrej Kajganić, Ivan Marić, Žana Počuča, Zorislav Šubarić, Edo Tanković
 
Vijeće će zatražiti uklanjanje starih i postavljanje modernog uspornika – uzdignute plohe na prijelazu kod OŠ Marina Držića. Za postavljanje stupića zatražit će se dodatne informacije o mogućnosti njihovog postavljanja.

Predsjednik poziva na glasanje o ovoj točki i donošenje zaključka o postavljanju novog uspornika.

Vijeće jednoglasno donosi

ZAKLJUČAK
o uklanjanju oštećenog uspornika i postavljanju novog modernijeg uspornika-UZDIGNUTA PLOHA na adresi Nalješkovićeva k.br. 4, 
ispred osnovne škole Marina Držića

Tekst zaključka se prilaže ovom zapisniku i njegov je sastavni dio.



Ad 8. 	Prijedlog zaključka o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

Članovi Vijeća primili su pisani materijal na sjednici. 

Predsjednik informira nazočne o predmetu rasprave i odlučivanja te ističe lokacije na području Mjesnog odbora „Marin Držić“ navedene u prijedlogu odluke i predviđeni tip pokretne naprave po pojedinoj lokaciji. Od Vijeća Mjesnog odbora traži se mišljenje na prijedlog Odluke. 

U raspravi sudjeluju: Andrej Kajganć, Žana Počuča i Edo Tanković. Nema primjedbi na odluku niti na predviđene lokacije.
Predsjednik poziva nazočne da glasaju o prijedlogu zaključka
Vijeće jednoglasno donosi 
ZAKLJUČAK
o Prijedlogu Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

Tekst zaključka se prilaže ovom zapisniku i njegov je sastavni dio.


Ad 9. 	Pitanja, prijedlozi, razno.

Predsjednik podsjeća na termine dežurstva Mjesnog odbora te poziva na dogovor oko dežurstava vijećnika. Dogovoreno je da će se napraviti tablica s rasporedom dežurstava. 

Ivan Marić prenosi ponudu korisnika prostora da okreče zidove u prostorijama Mjesnog odbora. Članovi Mjesnog odbora prijedlog uzimaju na znanje te će razmotriti na koji način se navedeno može realizirati. 

Domagoj Brekalo ukazuje da se sjednice Vijeća Gradske četvrti održavaju treće srijede u mjesecu te predlaže da se prema mogućnostima sjednice Vijeća Mjesnog odbora održavaju u drugom tjednu mjeseca, kako bi se zaključci VMO pravovremeno proslijedili VGČ-u na daljnje postupanje. Nazočni nemaju primjedbe na prijedlog te će se razmotriti mogući termini za održavanje sljedećih sjednica. 

Edo Tanković predlaže da se najave sjednica objavljuju na oglasnoj ploči mjesnog odbora. Žana Počuča predlaže da se urede prozori, odnosno oglasne ploče koje se u njima nalaze. Ostali članovi slažu se s prijedlozima. 


Dovršeno u 19:30 sati.



KLASA:026-02/21-002/1500
URBROJ: 251-06-11-1704-21-3
Zagreb, 20. rujna 2021.




         Zapisnik sastavila:                                                                  PREDSJEDNIK                                                                                                    
                                                                                        Vijeća Mjesnog odbora „Marin Držić“
     
          Žana Počuča, v.r.                                                               Andrej Kajganić, v.r.










Prilozi zapisnika








































           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 4. sjednici 20. rujna 2021., donijelo je

                                                                       

       
Z A K LJ UČAK

o Nacrtu prijedloga Odluke o izmjenama i dopunama Odluke n nerazvrstanim cestama





1.  Vijeće Mjesnog odbora „Marin Držić“ daje pozitivno mišljenje o Nacrtu prijedloga Odluke o izmjenama i dopunama Odluke o nerazvrstanim cestama.
      
       2.  Ovaj se zaključak upućuje Vijeću Gradske četvrti Trnje i Gradskom uredu za mjesnu    
      samoupravu, Zagreb, Ulica grada Vukovara 56 a.






KLASA:026-02/21-002/1500
URBROJ:251-06-11-1704-21-4
Zagreb, 20. rujna 2021.
                                                                                                                                              
                                                                                                         PREDSJEDNIK
                                                                                         Vijeća Mjesnog odbora „Marin Držić“

                                                                                                      Andrej Kajganić, v.r.
















           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 4. sjednici 20. rujna 2021., donijelo je

                                                                       

       
Z A K LJ UČAK

o izradi projektne dokumentacije za uređenje dječjeg igrališta, parka za građane i uličnog javnog parkirališta na k.č. 1962 k.o. Trnje



1.  Vijeće Mjesnog odbora „Marin Držić“ traži da se u rebalans Plana komunalnih aktivnosti Gradske četvrti Trnje u 2021. godini uvrsti izrada idejnog projekta za uređenje zelene površine na k.č. 1962 k.o. Trnje.  Ista se nalazi na istočnoj strani ulice Crni put, a koju bi trebalo urediti kao dječje igralište i park za građane s uličnim javnim parkiralištem (15 okomitih parkirnih mjesta dimenzije 2,50 x 5,50 m i pješačkim ulazom širine 2,00 m). Na navedenoj površini planirati postavljanje raznolikih sprava za igru djece i mjesto za javnu slavinu (česmu) za pitku vodu, osigurati dovoljan broj klupa i stolova za odmor i druženje građana, a na cijeloj površini predvidjeti sadnju visokog drveća i šljunčane pješačke staze.   
  
       2.   Ovaj se zaključak upućuje Vijeću Gradske četvrti Trnje i Gradskom uredu za mjesnu    
       samoupravu, Zagreb, Ulica grada Vukovara 56 a.






KLASA:026-02/21-002/1500
URBROJ:251-06-11-1704-21-5
Zagreb, 20. rujna 2021.
                                                                                                                                              
                                                                                                         PREDSJEDNIK
                                                                                         Vijeća Mjesnog odbora „Marin Držić“

                                                                                                      Andrej Kajganić, v.r.











           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 4. sjednici 20. rujna 2021., donijelo je

                                                                       

       
Z A K LJ UČAK

o provođenju imovinsko pravne analize i postupka usklađenja 
zemljišne knjige i katastra na k.č. 1900 k.o. Trnje 
u svrhu uređenja predmetne površine u javno parkiralište 





1.  Vijeće Mjesnog odbora „Marin Držić“ traži od Gradskog ureda za upravljanje imovinom Grada zatraži provođenje imovinsko pravne analize i postupka usklađenja katastarskog i zemljišno-knjižnog stanja (izrada Geodetskog elaborata za provedbu u zemljišnoj knjizi) za k.č. 1900 k.o. Trnje, a u svrhu sređivanja imovinsko pravnih odnosa koji su nužni za realizaciju uređenja navedene površine u javno parkiralište (prema zemljišnoknjižnom stanju na navedenoj katastarskoj čestici Republika Hrvatska je upisana kao vlasnik z.k.č.br. 1901/1 i 1901/2 k.o. Trnje, zk. uložak broj 3713),      
       2.  Ovaj se zaključak upućuje Vijeću Gradske četvrti Trnje i Gradskom uredu za mjesnu    
      samoupravu, Zagreb, Ulica grada Vukovara 56 a.

           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 4. sjednici 20. rujna 2021., donijelo je

                                                                       

       
Z A K LJ UČAK

o izradi izmjena i dopuna prometnog elaborata 
izrađenog od strane tvrtke Elipsa-SZ d.o.o. u svezi uređenje parkirališta na 
k.č. 1900 k.o. Trnje (neuređeno parkiralište na sjevernoj strani križanja ulice Palić i Pile I.)


1. Vijeće Mjesnog odbora „Marin Držić“ traži da se u planiranom rebalansu Plana komunalnih aktivnosti Gradske četvrti Trnje u 2021. godini, sredstva koja su bila predviđena u Planu komunalnih aktivnosti Gradske četvrti Trnje u 2021. godini pod točkom 3. (Javnoprometne površine i objekti), 3.1 (Nove akcije u 2021.), redni broj 1., umjesto sredstava predviđenih za izradu PD prema idejnom projektu – uređenju parkirališta u iznosu od 25.000,00 kuna, prenamjene na način da se ista predvide za izmjenu i dopunu Prometnog elaborata uređenja parkirališta na k.č. 1900 k.o. Trnje, križanje ulica Palić i Pile I.

2. Vijeće Mjesnog odbora „Marin Držić“ traži da se postojeći Prometni elaborat, izrađen od strane tvrtke Elipsa-SZ d.o.o. iz Zagreba, Radnička cesta 59a, oznaka mape: TD-20-0073, izmjeni na način da se budući Prometni elaborat izradi u skladu s nacrtom „Prijedlog Vijeća Mjesnog odbora Marin Držić za uređenje parkirališta na k.č. 1900 k.o. Trnje (20.09.2021.)“, koji prileži ovom Zaključku, a koji je Vijeće usvojilo kao najbolje rješenje za uređenje parkirališta na križanju ulica Palić i Pile I (prema priloženom nacrtu parkiralište bi imalo: 93 okomita parkirna mjesta, 3 uzdužna parkirna mjesta, 5 okomitih parkirnih mjesta za invalide, 4 uzdužna parkirna mjesta za motocikle i 7 parkirnih mjesta – klamerica za bicikle, ukupno 112 parkirnih mjesta).

3. Vijeće Mjesnog odbora „Marin Držić“ predlaže Gradskom uredu za mjesnu samoupravu da za izmjenu postojećeg, gore navedenog Prometnog elaborata, provede postupak jednostavne nabave procijenjene vrijednosti do 20.000,00 kuna i to na način da zatraži ponudu tvrtke Elipsa-SZ d.o.o iz Zagreba, Radnička cesta 59a,. s obzirom da je ista bila izrađivač postojećeg  Prometnog elaborata i posjeduje sve potrebne podloge za izmjenu, što bi trebalo utjecati na povoljniju cijenu, brzinu izrade i omogućiti da se tražena izmjena izvrši i plati u ovoj proračunskoj godini.

           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 4. sjednici 20. rujna 2021., donijelo 
Z A K LJ UČAK

o postavljanju prometnog ogledala na križanju ulica Pile I. i Cvjete Zuzorić 
u smjeru skretanja prema Nalješkovićevoj ulici






1.  Vijeće Mjesnog odbora „Marin Držić“ zahtjeva da se na križanju ulica Pile I. i Cvjete Zuzorić u smjeru skretanja iz ulice Pile I. prema Nalješkovićevoj ulici postavi prometno ogledalo.
      
       2.  Ovaj se zaključak upućuje Vijeću Gradske četvrti Trnje i Gradskom uredu za mjesnu    
      samoupravu, Zagreb, Ulica grada Vukovara 56 a.

                                                                                                         PREDSJEDNIK
                                                                                         Vijeća Mjesnog odbora „Marin Držić“

                                                                                                     Andrej Kajganić, v.r.

           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 4. sjednici 20. rujna 2021., donijelo je

                                                                       
       
Z A K LJ UČAK

o postavljanju prometnog ogledala na križanju ulica Palić te Palić mali u smjeru istoka 





1.  Vijeće Mjesnog odbora „Marin Držić“ zahtjeva da se na križanju ulica Palić i Palić    
 mali u smjeru istoka postavi prometno ogledalo.
      2.    Ovaj se zaključak upućuje Vijeću Gradske četvrti Trnje i Gradskom uredu za mjesnu    
       samoupravu, Zagreb, Ulica grada Vukovara 56 a.

           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 4. sjednici 20. rujna 2021., donijelo je

                                                                       

       
Z A K LJ UČAK

o uklanjanju oštećenog uspornika i 
postavljanju novog modernijeg uspornika-UZDIGNUTA PLOHA
na adresi Nalješkovićeva k.br. 4, ispred osnovne škole Marina Držića


1. Vijeće Mjesnog odbora „Marin Držić“ traži uklanjanje oštećenog uspornika i  postavljanje novog modernog uspornika- UZDIGNUTA PLOHA-velikog, crvenog asfaltnog uspornika sa zebrom, na lokaciji Nalješkovićeva k.br.4, ispred osnovne škole Marina Držića.
2. Prilikom sanacije vodovodne cijevi u Nalješkovićevoj ulici 45, nadležne službe su morale odrezati jednu polovinu od dva uspornika za smirivanje prometa. Prošlo jemviše od mjesec dana da uspornik nije saniran, a šljunak kojim je bio „zakrpan“             vremenom se širi po kolniku i pločniku. Obzirom da šljunak više nije u istoj razini kao i polovica odrezanog uspornika dolazi do nakupljanja oborinskih voda, mulja i blata ispred ulaza zgrade u Nalješkovićevoj ulici k.br. 45 i postoje razne opasnosti koje proizlaze iz situacije u kojima zaobilaze zatrpani iskop. Iz svega navedenog velika je  i opasnost po djecu koja pohađaju OŠ Marina Držića, obzirom da navedeni iskop jednim dijelom zahvaća i dio pješačkog prijelaza, a koji je ujedno odmah preko puta glavnog pješačkog ulaza u OŠ Marina Držića.   
3. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, Zagreb, Ulica grada Vukovara 56 a.

           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora „Marin Držić“ na 4. sjednici 20. rujna 2021., donijelo je

                                                                       

       
Z A K LJ UČAK

o Nacrtu prijedloga Odluke o mjestima za trgovinu na malo izvan prodvaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina





1.  Vijeće Mjesnog odbora „Marin Držić“ daje pozitivno mišljenje o Nacrtu prijedloga Odluke o mjestima za trgovinu na malo izvan prodvaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.
      
       2.  Ovaj se zaključak upućuje Vijeću Gradske četvrti Trnje i Gradskom uredu za mjesnu    
      samoupravu, Zagreb, Ulica grada Vukovara 56 a.

                                                                                                     Andrej Kajganić, v.r.

